ArabovMK/tajik-wikipedia-corpus huggingface dataset:
Гази тунук

Гази тунук — газе, ки дар фишори атмосферии паст мавҷуд аст. Хосиятҳои гази тунук ба таносуби дарозии дави озод ва андозаи зарф А, ки дар он газ ҷойгир аст, вобаста мебошад. Ҳангоми А будан, ки ба фишори р 10-3 мм сут. сим. мувофиқат мекунад, хосиятҳои гази тунук на аз рӯйи бархӯрдҳои байнимолекулавӣ, балки аз рӯйи бархӯрди молекулаҳо ба девори зарф муайян карда мешаванд. Ин ҳолат гази тунукро ба газҳои идеалӣ наздик мекунад.
Газлӣ (кони нафту газ)

Газлӣ — кони нафту газ дар Ҷумҳурии Узбакистон, дар 120 км шимолу ғарбтари шаҳри Бухоро. Ба минтақаи нафту газдори Ому тааллуқ дорад. Соли 1956 кашф гардида, коркардаш соли 1961 оғоз ёфтааст. Захираи ибтидоии нафт 5,3 млн т, газ — 476, 8 млрд м3, конденсат — 1,3 млн т. Кон дар канори шимолу шарқии синеклизи Ому воқеъ аст. Нафту гази кон ба қабатҳои поёнӣ ва болоии таҳшини бӯр дар умқи аз 330 то 930 м воқеъ мебошад. Гази он 95 % метан, 0,9-4,5 % нитроген, 0,1-0,4 % СО 2 дорад. Зичии нафт — кгм3. Қисми зиёди кон коркард шудааст.
Газлӣ

Газлӣ — шаҳр дар вилояти Бухорои Ӯзбекистон. Он як қисми ноҳияи Ромитан аст. 2 Аҳолии он дар соли 2001 8200 нафар, 3 ва дар соли 2016 8100 нафар буд.
Гази табиӣ

Газҳои табиии сӯзанда ва ё гази табиӣ — карбогидридҳои газшакл, ки дар қишри замин ҳосил мешаванд. Газҳои табиии сӯзанда газҳои табиии сӯзанда, асосан, аз метан, этан, пропан ва бутан иборат мебошанд. Онҳо баъзан омехтаи карбогидридҳои моеъ – пентан, гексан ва ғ., инчунин гидрогенсулфид, нитроген, газҳои инертӣ, оксиди карбон низ доранд. Бисёр конҳои газҳои табиии сӯзанда., ки дар умқи зиёда аз 1,5 км ҷойгиранд, танҳо аз метан ва ҳамтоёни он (этан, пропан, бутан), нитроген, аргон, гази карбонат, гидрогенсулфид иборат мебошанд; одатан, вобаста ба умқ миқдори ҳамтоёни метан меафзояд. Газҳои табиии сӯзанда асосан аз табдили биокимиёии маводди органикӣ ҳосил шуда, дар таҳнишастҳои ҳамаи системаҳои геологӣ, ки аз охири протерозой ибтидо мегиранд, дар конҳои махсус ва омехта (газу нафт, газу конденсант) вомехӯранд. Агар газҳои табиии сӯзандадар як қабати геологӣ ҷамъ омада, кон ҳосил кунанд, онро кони массивӣ меноманд. Газҳои табиии сӯзанда ҳамчун сӯзишвории арзон (ҳангоми сӯхтани 1 м 3 гази табиӣ 54400 кҶ гармӣ хориҷ мешавад) фаровон истифода мешаванд. Газҳои табиии сӯзанда ашёи хоми пурбаҳои кимиёӣ мебошанд. Онҳоро дар неругоҳҳои барқӣ, саноати филизкории сиёҳ ва ранга, семент, эҳтиёҷоти коммуналию маишӣ ва ғ. истифода мебаранд. Аз карбогидридҳои газҳои табиии сӯзанда спирт, формалдегид, атсеталдегид, асиди (кислотаи) атсетат, атсетон ва дигар пайвастҳои органикӣ ҳосил мекунанд. Дар Тоҷикистон чанд кони газҳои табиии сӯзанда таҳқиқ ва мавриди истифода қарор дода шудаанд. Онҳо нитрогени озод, газҳои инертӣ ва 60–80% метан доранд.
Газиҳо

Газиҳо — оилаи рустаниҳои дупаллагӣ. Тавсифоти гиёҳшинохтӣ Дарахти на он қадар баланд, бутта, баъзан нимбутта. Барги майдаи мураттаб ҷойгиршуда, гули майдаи дуҷинсаи 4-10 (баъзан зиёдтар) гардбаргдор ва ғузамева доранд. авлод (қариб 120 намуд)-и газиҳо дар Аврупо, Осиё ва Африқо, асосан дар ноҳияи Баҳри Миёназамин, Осиёи Марказӣ ва Миёна вомехӯранд. Дар дашт, хокҳои шӯр, нимбиёбону биёбонҳо, соҳилҳои обанборҳо, инчунин дар пастхамиҳои хушки кӯҳсор мерӯянд.
Газнаиҳо

Газнаиҳо мерӯяд. Баъзе Газнаиҳои доруӣ мебошанд. Нигористон Нигаред.
Газовик-1 (ноҳияи Лежнев, Иванов)

Газовик-1 — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Лежнев, ки дар вилояти Иванов қарор дорад, дохил мешавад.
Газнаи сагак

Газнаи сагак — гиёҳест бисёрсола. Тавсифои гиёҳшинохтӣ Пояаш сершох (70-200 см). Баргаш мудаввар ё байзашакли чокдор. Гулаш гулобии паст; моҳҳои июл—сентябр мешукуфад. Дар мавзеъҳои бешазори паҳнбарг, арчазор, алафзори нимсаванна, дашт мерӯяд. Дар водии дарёҳои Сир ва Зарафшон, инчунин Ҳисор, Дарвоз ва Тоҷикистони Шарқӣ (дар баландии 1100-3500 м аз с. б.) вомехӯрад. Хосиятҳои шифоӣ Газнаи сагак рустании доруист. Бо мақсади табобат навдаҳои гулдори онро ғундошта (дарозиашон 30-40 см) дар ҷойи соя ё шамолрас мехушконанд (то 3 сол метавон нигоҳ дошт). Табибони мардумӣ бо газнаи сагак бисёр бемориҳоро табобат мекунанд. Чой ё нақуи баргу пояи он давои заъфи силсилаи асаб, ғалаёни хун, ҷунун, саръ (эпилепсия), бемориҳои меъдаву рӯда, амрози занона аст; он ҳамчунин воситаи хобовар, рафъи илтиҳоб, арақовар, исҳоловар мебошад. Бо ин мақсад 1 чумча баргу пояи майда резакардаи онро дар як истакон оби ҷӯшида 20 дақ. нигоҳ медоранд; баъд даворо полонда, ҳар рӯз 2 бор пеш аз хӯрок як чумча истеъмол менамоянд. Доруҳое, ки аз алафи газнаи сагак таҳия карда шудаанд, дар бисёр мамлакатҳо истифода мегарданд. Табибони руминӣ бо онҳо саръ, бемории ҷоғар ва амрози дилу рагҳоро муолиҷа мекунанд. Он дар Англия барои табобати ғашён (истерия), невралгия, заъфи дил ва дамкӯтоҳӣ истифода мешавад. Табибони тоҷик нақуи газнаи сагак (2 қошуқча алафи он дар як истакон об)-ро чун давои таскинбахши асабҳо таъйин мекунанд (рӯзе 3 бор якчумчаӣ ошомидан лозим аст).
Газотурбоход

Газотурбоход — як навъи киштӣ, ки бо қувваи муҳаррики газию турбинавӣ ҳаракат мекунад. Истифодаи ин навъ муҳаррик иқтидори таҷҳизоти киштиро ҳатто дар ҳолати хурд будани масса баланд мегардонад, вале дар айни замон хароҷоти истифодабарӣ низ зиёд мешаванд. Унсури ҳаракатдиҳандаи газотурбоход винти чархзананда мебошад, ки тавассути редуктор ё таҳвилдиҳандаи электрӣ ба ҳаракат оварда мешавад. Дар киштиҳои болишти ҳаводор винтҳои ҳавоӣ чун ҳаракатовар истифода мегарданд. Дар баъзе мавридҳо (мас., дар заврақҳои варзишии махсус) ҳаракатдиҳанда худи турбинаи газии реактивӣ мебошад (нигар Муҳаррики турбореактивӣ). Дар Русия солҳои 1960-70 киштии мусофиркаши газотурбоходи дарёии "Буревестник" фаъолият мекард. Ҳоло дар Русия газотурбоходи "Сиклон", ки болҳои зериобӣ дорад, хеле маъмул аст. Газотурбоход барои мусофиркашонӣ, интиқоли бор, масолеҳи сохтмон ва ғ. истифода мегардад.
Газотурбовоз

Газотурбовоз — локомотиви муҳаррикаш газию турбинӣ. Дар газотурбовоз аксаран таҳвили электрӣ истифода мешавад: муҳаррики газию турбинӣ ба генератор пайваст буда, ҷараёни аз он ҳосилшуда ба муҳаррикҳои электрӣ интиқол дода мешавад. газотурбовоз нисбат ба паровоз ва аз рӯйи баъзе нишондиҳандаҳо нисбат ба тепловоз бартарӣ дорад. Газотурбовоз аз паровоз ду баробар сабук ва аз тепловоз ду баробар кӯтоҳ аст. Бартарии газотурбовоз боз дар он аст, ки муҳаррикаш бо сӯзишвории моеъи пастсифату арзонтар (мазут, нафти коркарднашуда, конденсатҳои истеҳсолоти ангиштсанг ва ғайра) кор карда метавонад. Таърих Аввалин газотурбовозро ширкати швейсариягии, соли 1938 истеҳсол карда буд. Аз рӯйи маълумоти дигар нахустин газотурбовоз дар ИМА соли 1948 сохта шудааст. Дар ИҶШС нахустин газотурбовоз соли 1954 сохта ва якчанд нусхаи озмоишӣ рӯйи кор оварда шуданд. Солҳои 70 садаи ба ҷойи газотурбовоз электровоз пайдо шуд. Соли 2007 дар Русия истеҳсоли газотурбовоз-ҳои таҷрибавӣ дар заминаи электровозҳо барқарор гардид. Суръати ин навъи газотурбовоз-ҳо 100 кмсоат, иқтидорашон 8300 кВт буда, бо гази табиӣ кор мекунанд.
Газпром авиа

Газпром авиа — як ширкати ҳавопаймоӣ бо Коди ИАТА 4 аст ки дар 1995 таъсис ёфта аст. Қутби Газпром авиа дар Фурудгоҳи Байналмиллалии Внуково ҷойгир аст. Ин ширкати ҳавопаймоӣ дар Сеул, Кореяи Ҷанубӣ ҷойгир аст ва ба 13 самт парвоз мекунад.
Газовик-2 (ноҳияи Лежнев, Иванов)

Газовик-2 — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Лежнев, ки дар вилояти Иванов қарор дорад, дохил мешавад.
Газпром нефт-Тоҷикистон

"Газпром нефт — Тоҷикистон" — ҷамъияти дорои масъулияти маҳдуд, корхонаи воридкунанда ва фурӯшандаи маҳсулоти нафтӣ дар Тоҷикистон. Шуъбаи Ҷамъияти саҳомии кушодаи "Газпром нефт" (Русия) дар Тоҷикистон. Самти фаъолият Ворид намудани маҳсулоти нафтии корхонаи коркарди нафти ш. Омск; ташкили фурӯши яклухт ва чаканаи маҳсулоти нафтӣ ба корхонаву муассисаҳо ва аҳолии ҷумҳурӣ. Дар ихтиёри "Газпром нефт-Тоҷикистон" 25 нуқтаи фурӯши сӯзишворӣ (АЗС) мавҷуд мебошанд, ки 7 адади онҳо иҷора гирифта шудаанд. Маҳсулоти бафурӯшгузошташуда ба меъёрҳои техникии ширкат мутобиқ буда, аз тарафи ташхисгоҳи сайёри корхона санҷида мешавад. Фурӯши маҳсулоти нафтӣ аз тариқи шабакаи васеъ дар шаҳрҳои Душанбе, Хуҷанд, Турсунзода, Ҳисор, Шаҳринав, Ваҳдат ва аз тариқи захирагоҳҳои маҳсулоти нафтӣ дар шаҳрҳои Душанбе, Қайроққум, Сарбанд ва Кӯлоб ба роҳ монда шудааст. Корхона ҷузъи Ширкати бузурги таъминкунандаи маҳсулоти нафтӣ "Газпром нефт" (Русия) мебошад, ки дар кишварҳои ИДМ, Сербия ва дигар кишварҳо беш аз 1750 истешани нафтрасон дорад. Дар баробари фаъолияти тиҷоратӣ "Газпром нефт-Тоҷикистон" амалҳои башардӯстона низ дорад ва ҳамасола аз ҳисоби корхона ба Мактаби махсуси ҷумҳуриявии ноҳияи Ҳисор ёрии моддӣ мерасонад. Ҳамчунин корхона ба Хазинаи кумаки кӯдакони маъюб — "Некӣ", Ташкилоти ҷамъиятии "Федератсияи байниминтақавии варзиши маъюбон", ширкатдорони ҶБВ ҳам ёрии башардӯстона мерасонад. Директори генералии "Газпром нефт-Тоҷикистон" Ф. С. Мирзоев мебошад.
Газпром нефт

"Газпром нефт" — ширкати нафти Русия. Навъҳои асосии фаъолияташ — таҳқиқ ва коркарди конҳои нафту газ, коркарди нафт, истеҳсол ва фурӯши маҳсулоти нафтӣ мебошанд. Ба қатори ТОП-3 ширкатҳои нафтии Русия бар пояи истихроҷ ва коркарди нафт дохил карда шудааст 3, аз ҷиҳати самаранокӣ дар соҳаи нафти Русия пешсаф аст 4. Нигаред.
Газовик (ноҳияи Лежнев, Иванов)

Газовик — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Лежнев, ки дар вилояти Иванов қарор дорад, дохил мешавад.
Газҳои асил

Газҳои наҷиб, газҳои инертӣ, газҳои нодир, газҳои асил, аргоноидҳо — унсурҳои кимиёии гурӯҳчаи асосии гурӯҳи -и Ҷадвали даврии Менделеев: ҳелий неон, аргон, криптон, ксенон ва радон. Солҳо ақидае вуҷуд дошт, ки газҳои инертӣ ба реаксия ворид намешаванд ва пайвасти кимиёӣ ҳосил намекунанд. Бинобар ин, онҳоро газҳои нофаъол номиданд. Азбаски газҳои инертӣ дар табиат ба миқдори хеле кам вомехӯранд. газҳои инертӣ-и боқимонда солҳои ошкор карда шуданд. Газҳои инертӣ ғайр аз ҳаво дар таркиби об, баъзе минералҳо ва ҷинсҳои кӯҳӣ низ вуҷуд доранд. Ҳелий дар таркиби газҳои зеризаминӣ ва газҳои чашмаҳои минералӣ мавҷуд аст. Дигар газҳои инертӣ-и собит (устувор)-ро аз ҳаво дар раванди ҷудошавии он ба даст меоваранд. Манбаи радон маводди радиоактиви уран, радий ва ғ. мебошанд. Баъд аз истифода газҳои инертӣ-и собит боз ба атмосфера бармегарданд, бинобар ин захираи онҳо (ғайр аз ки сабук буда, аз ҳаво дар фазои кайҳон паҳн мешавад) коҳиш намеёбад. Молекулаҳои газҳои инертӣ якатома мебошанд. газҳои инертӣ ранг, бӯй ва таъм надоранд. Олимон солҳои тӯлонӣ дар кори ҳосил кардани пайвастҳои газҳои инертӣ оҷиз буданд. Соли 1962 олими канадагӣ Н. Бартлетт пайвастҳои ксенон бо 6-ро ҳосил намуд (гексафторплатинати ксенон 6). Минбаъд пайвастҳои кимиёии криптон ва радон низ ба даст оварда шуданд. Газҳои инертиро дар саноат асосан аз ҳаво мегиранд. Усули ҷудо кардани онҳоро олими шӯравӣ Б. А. Никитин таҳқиқ кардааст. газҳои инертӣ ва пайастҳои онҳоро дар соҳаҳои гуногуни илму механика ба кор мебаранд. Гелий барои кафшери филиззот, инчунин дар энергетикаи атом ва озмоишгоҳҳои физикӣ барои кор дар ҳарорати паст истифода мешавад. Неон ва аргон барои пур кардани чароғҳои барқӣ, радон барои муолиҷаи бемориҳои онкологӣ муҳим аст.
Газуки (ноҳияи Стародуб)

Газуки — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Стародуб, ки дар вилояти Брянск қарор дорад, дохил мешавад.
Газҳои оташфишонӣ

Газҳои оташфишонӣ, газҳои вулканӣ — газҳое, ки дар вақти оташфишонӣ ва баъди он аз танӯра ва тарқишҳои воқеъ дар нишебиҳои вулкан, аз селоби гудозаҳо ва ҷинсҳои прокластикӣ (тарканда) хориҷ мешаванд. Газҳои оташфишонии дар вақти оташфишонӣ аз танӯраи вулкан хориҷшавандаро газҳои эруптивӣ ва газҳои боқимондаро, ки аз қитъаҳои ҷудогонаи танӯра ва сатҳи селобаи гудозаҳо баъди хомӯш гаштани оташфишонӣ хориҷ мешаванд, газҳои фумаролӣ меноманд. Газҳои эруптивӣ хусусияти оташфишонии таркишро муайян мекунанд ва ба ҷоришавии гудоза таъсир мерасонанд. Газҳои оташфишонӣ, асосан, аз буғ (50-85 %), беш аз 10 % гази карбон, 5 % гази сулфид, 2-5 % хлорид, 0, 02-0, 05 % фторид, инчунин ба миқдори кам ҳидроген, сулфид, метан иборат аст. Гази фумаролӣ омехтаи газҳоест, ки аз гудозаҳо ё ҷинсҳои пирокластӣ хориҷ мешаванд. Газҳои оташфишонӣ аз минтақаи обҳои зеризаминӣ гузашта, чашмаҳои оби гарми сершумор ба вуҷуд меоваранд.
Гаинете

Карлос Гаинете Филю — футболбози бразилӣ, маснадашро анҷом додааст, дарвозабон, муррабӣ.
Ҳоитиҳо

Ҳоитиҳо (ҳоитиён,), гаитиҳо — сокинони асосии Ҷумҳурии Ҳоитӣ. Дар Ҷумҳурии Доминикан, ИМА, Куба, ҷазираҳои Бағам ва ғайра низ зиндагӣ мекунанд. Бо забони криюлии ҳоитиёӣ муошират мекунанд. Шумораашон зиёда аз 10 млн нафар буда, қисме аз онҳо дар соҳаи тиҷорати сайёҳӣ, саноати сабук, хӯрокворӣ ва истихроҷи маъдан низ кор мекунанд. Ҳангоми тозакунии замин ва корҳои обёрӣ дар миёни ҳоитиҳо ёрии байниҳамдигарӣ (кумбит) хос буда, дар он фақат мардон ширкат меварзанд. Ҳунарҳои ҳайкалтарошӣ ва ниқобсозӣ аз чӯб, гулдӯзӣ ва наққошӣ дар рӯи нақораҳо ва қурбонгоҳҳои маросимӣ дар миёни ҳоитиҳо хеле ривоҷ ёфтаанд. Хонаҳои ҳоитиҳо аксаран аз чӯб ва қисман аз хишт сохта шуда, боми онҳо бо шохаҳои нахл пӯшонида шудааст. Дохили хонаҳо бо рангҳои гулобӣ, сафед ё кабуд ва деворҳои берунии онҳо бо нақшу нигори гуногун оро дода мешаванд. Ҳоитиҳо дар тафовут аз дигар халқҳои мамолики атрофи баҳри Кариб фолклори пурғановат доранд. Дар эҷодиёти шифоҳӣ, мусиқӣ ва рақсҳои мардумии ҳоитиҳо таъсири фолклори халқиятҳои Африқои Ғарбӣ ва ҳангоми карнавалҳои халқӣ анъанаҳои ҳиндуёни маҳаллӣ хеле равшан ба чашм мерасанд.
Гай Эккер

Гай Фредерик Эккер португалӣ: (9 феврал 1959, Сан-Паулу, Бразилия) — ҳунарпешаи амрикоиву бразилӣ. Ӯ дар синамои Амрикои Лотинӣ фаъолият мекунад. Зиндагинома 9 феврали соли 1959 дар Сан-Паулу дар оилаи Боб ва Марион Эккерҳо таваллуд шудааст. Оила аз ИМА барои истироҳат ба Бразилия рафтанд ва дар он ҷо актёри оянда таваллуд шудааст. Пас аз таваллуд, волидон ба Иёлоти Муттаҳида баргаштанд. Ӯ фарзанди сеюм дар оила буда, инчунин бародарону хоҳарон дорад: Ҷон, Эве, Эмӣ ва Лиа. Ӯ бо се забон ҳарф мезанад: португалӣ, испанӣ ва англисӣ, ки дар натиҷа ӯ воқеан дар бисёр кишварҳои Амрикои Лотинӣ ва ҳатто дар ИМА ба навор гирифта шудааст. Ӯ 5 сол дар Донишгоҳи Техас таҳсил намуда онро хатм кардааст. Фаъолият Ҳунарпеша дар рушди синамои Мексика саҳми бузург гузошта, соли 2001 дар силсилафилми телевизионии дар нақши Хулио Монтесино нақш бозида, пас аз он дар бисёр кишварҳои ҷаҳон маъруфият пайдо кард, ки соли 2004 силсилафилми телевизионии мазкур бомуваффақият дар шабакаи телевизионии ТВ Центр-и Русия пахш шуд. 9 маротиба барои чор ҷоизаи гуногун пешбарӣ шудааст: 1,, ва. Дар натиҷа, ӯ дар се номинатсия (як пирӯзӣ аз се ҷоизаи аввал) ғолиб омад. Аз соли 2010 то 2011 дар силсилафилми мелодрамавии амрикоии Эволуно нақши марказии Дониэл Вилянуэваро бозидааст, ки ҷуфти ӯро Бланко Сото иҷро намудааст. Силсилафилм дар Тоҷикистон низ тамошобинони худро пайдо намуд. Эккер аз соли 2013-2014 дар теленовелаи колумбии нақши Артуро де ла Риваро бозидааст. Дар маҷмӯъ, ӯ зиёда аз 20 кор дар филмҳо ва силсилафилмҳои телевизионӣ иштирок кардааст. Ҳаёти шахсӣ Гай Эккер ду маротиба издивоҷ кардааст: Филмнома Вебновелаҳо Синамо.
Гайдамакҳо

Гайдамакҳо (— рондан), иштирокчиёни ҳаракати халқии озодихоҳӣ дар Украина бар зидди зулми миллию динӣ. Ҳаракати Гайдамакҳо дар даҳсолаи 2-юми садаи дар Волин ва Подолияи Ғарбӣ зада, сипас дигар ноҳияҳои Украинаро фаро гирифт. Дастаҳои Гайдамакҳо аз деҳқонон, казакҳои камбағали Запорожия, батракҳо, ҳунармандон иборат буданд. Ба ғайр аз украинҳо дар дастаҳо белорусҳо, полякҳо, молдавиҳо, русҳо, казакҳои Дон низ буданд. Ҳаракати Гайдамакҳоро деҳқонон ва казакҳои як қисми Украина, ки ба ҳайати Россия дохил буд, дастгирӣ карданд. Россияи подшоҳӣ дар пахш кардани ҳаракат фаъолона иштирок намуд. Дар с-ҳои 1734, 1750, 1768 ҳаракати Гайдамакҳо ба шӯришҳои калони халқӣ табдил ёфт. Хусусан шӯриши соли 1768 пурзӯр буд. Дар солҳои Ҷанги шаҳрвандии миллатчиёни буржуазияи украин аз шуҳрати дар байни халқ дощтаи Гайдамакҳо истифода карда, отрядқои худро Гайдамакҳо номиданд.
Леонид Гайдай

Гайдай Леонид Иович (30 январи 1923, Свободний, губернияи Амур — 19 ноябри 1993, Маскав) — коргардони филм, ҳунарпеша, филмноманависи Артисти халқии ИҶШС. Иштирокдори ҶБВ (1941–1945). Зиндагинома Пас аз хатми Институти умумииттифоқии давлатии кинематография намоиш дод. Филмҳои дар жанри мазҳакаи ҳаҷвӣ бо усулҳои назарфиреб ва шигарфҳои кинои беовози солҳои 1920, инчунин тақлидҳои ҳаҷвомез дар мавзӯъҳои рӯз банаворгирифтааш Леонид Гайдайро шуҳратманд гардониданд. Леонид Гайдай дар киноновеллаи "Саг Барбос ва кросси ғайриодӣ" (дар маҷмӯаи "Комилан ҷиддӣ", 1961) образҳои Балбес, Трус ва Бивалийро дар ҳамкорӣ бо ҳунарпешагони маъруф Ю. Никулин, Г. Витсин ва Е. Моргунов офарид, ки баъдан онҳо дар филмҳои дигари Леонид Гайдай ("Шаробпазҳо", 1962; "Амалиёти Ы..", 1965; "Асири Қафқоз..", 1967) ва дигар коргардонҳо (Э. Рязанов, Е. Карслова) дар байни бинандагони сершумор маъруф гаштанд. Филмҳои таҳиякардаи Леонид Гайдай бо возеҳии манзараҳои кинематографӣ, шаклҳои фасеҳ ва ҳассосияти хислатҳои персонажҳо фарқ мекунанд. Бисёр филмҳои ӯ ("Мардуми корчаллон", 1963; "Дасти алмосӣ", 1968, Ҷоизаи давлатии ИҶШС, 1970 ва ғайра) ба фонди тилоии кинои Иттиҳоди Шӯравӣ дохил шудаанд. Леонид Гайдай дар филмбардории осори И. Илф ва Е. Петров ("12 курсӣ", 1971), М. Булгаков ("Иван Василевич касби худро иваз мекунад", 1973), М. Зошенко ("Ин ғайримумкин аст!", 1975) аз воситаҳои тасвири тақлиди масхараомез ва хандаовар истифода кардааст. Ӯ солҳои 1980 бештар барои киножурнали ҳаҷвии "Фитил" саҳнаҳо ба навор бардошт. Корҳои маъруфи ӯ дар охири умр: "Барои гӯгирд" (1982, аз рӯйи асари М. Лассиле), "Спортлото – 82", "Ҳавои хуб дар Дерибасковский..". Леонид Гайдай муаллифи сенарияи аксари филмҳои ба саҳна гузоштааш мебошад. Филмҳои Леонид Гайдай дар байни тамошобинони тоҷик маҳбубияти хосса доранд.
Гайдарово Болшое (ноҳияи Вичуг, Иванов)

Гайдарово Болшое — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Вичуг, ки дар вилояти Иванов қарор дорад, дохил мешавад.
Гайдуковка (ноҳияи Дубров)

Гайдуковка — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Дубров, ки дар вилояти Брянск қарор дорад, дохил мешавад.
Ҳайморит

Ҳайморит — илтиҳоби луобпарда ва гоҳе девораи устухонҳои ҷавфи Ҳаймор. Бисёр вақтҳо боди бемории зуком аст.
Гайдашовка (ноҳияи Новооскол)

Гайдашовка — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Новооскол, ки дар вилояти Белгород қарор дорад, дохил мешавад.
Ҳайдукҳо

Ҳайдкҳо (маҷорӣ: – пиёдагард) — ширкатдорони муборизаи мусаллаҳонаи славянҳои ҷанубӣ, малдовӣ ва ғайра, ки дар асрҳои 15–19 зидди истибдоди туркҳои усмонӣ мубориза мебурданд. Дар ибтидо чӯпонҳои маҷориро ҳайдук ном мебурданд. Баъдан истилоҳи мазкур нисбат ба сербҳо, валахҳо ва ғайра, ки зери зулми туркҳо заминҳояшонро тарк карда, муборизаро бар зидди фотеҳони турк аз ҷангалзорҳо оғоз карда буданд, истифода бурда мешуд.
Гайны

Гайны — деҳаест дар Русия, ки дар ҳайати ноҳияи Ачитский вилояти Свердловск медарояд.
Гайнуддинов, Салоҳ Шоҳибович

Гайнуддинов Салоҳ Шоҳибович (25.10.1893, Оренбург — 19.11.1967, Душанбе) — яке аз фаъолони муборизаи раванди мустаҳкам кардани Ҳокимияти Шӯравӣ дар Тоҷикистон. Аз соли 1938 узви ҲКИШ. Зиндагинома Аз оилаи коргар, забонҳои тоҷикӣ, ӯзбекӣ ва қазоқиро медонист. Солҳои 1906-14 дар корхонаҳои Оренбург кор кардааст. Соли 1914 дар Ҷанги якуми ҷаҳонӣ иштирок намуд, солҳои 1915-18 дар Олмон асир буд. Солҳои Ҷанги гражданӣ ва интервенсия дар сафи Артиши Сурх хидмат кард. Аз соли 1922 дар Тоҷикистон аввал фармондеҳи дастаҳои 3-5-ум ва баъдан ротаи қисми ҳарбии Бухорои Шарқӣ буда, дар озод намудани Бухорои Шарқӣ, торумор кардани дастаҳои низомии Анварпошо, Салим, Иброҳимбек ширкат дошт. Минбаъд дар вазифаҳои роҳбари шуъбаи мудофиаи Қаратоғ, шуъбаи молияи ноҳияи Ғарм, ҷонишини раиси Кумитаи иҷроияи ҳавзаи Ғарм, ҷонишини раиси идораи Ҷамъияти матлуботи Ғарм, котиби масъул, ҷонишини Кумитаи иҷроияи ноҳияи Ғарм кор карда, солҳои 1932-46 дар хидмати қӯшунҳои сарҳаддӣ буд. Г. аз соли 1947 роҳбари шуъбаи архиви раёсати ВКД-и вилояти Сталинобод таъйин шуда, то охири ҳаёташ дар Архиви давлатии ҶШС Тоҷикистон ба ҳайси ходими калони илмӣ кор кард. Бо орденҳои Ҷумҳурии Халқии Шӯроии Бухоро, Ситораи Сурх ва медалҳо сарфароз гардидааст.
Гайсау

Гайсау — ҷамоат дар Австрия, дар замини федералии Форарлберг. Ба ҳавзаи Брегентс дохил аст. Аҳолӣ — 1568 нафар (31 декабри соли 2005). Масоҳат — 5,32 км. Рамзи расмӣ — 80.
Даниел Карлтон Гайдушек

, ". доктори ифтихорӣ - (26 март 1996) Даниел Карлтон Гайдушек (сентябр 1923 (1923-09-09), Йонкерс, Ню Йорк, ИМА — 12 декабри 2008, Тромсё, Норвегия) — пизишк ва вирусшиноси амрикоӣ. Зиндагинома Хатмкардаи факултаи тиббии Донишгоҳи Рочестер ва Ҳорвард. Дар Институти Пастери Теҳрон, Институти таҳқиқоти тиббии Мелбурн, Институти бемориҳои асаби Институти миллии саломатӣ дар Бетесд фаъолияти илмии ӯ сурат гирифтааст. Оид ба генетика, таҳаввулоти одам, патофизиологияи бемориҳои асаб пажӯҳиш анҷом додааст. Солҳои тӯлонӣ байни аборигенҳои қабилаи форуи ҷазираҳои Гвинеяи Нав зиста, сабаб ва роҳҳои паҳн гаштани бемории вирусии куруро ошкор намуд. Соли 1976 ҳамроҳи Барух Блюбер барои кашфи роҳҳои нави пайдоиш ва густариши бемориҳои вирусӣ сазовори мукофоти Нобел гардид.
Гайска Бергара

Гайска Бергара Пиказа (феврали 1986, Билбао, Испания) — футболбози испанӣ, муҳофиз.
Гайска Сайсар

Гайска Сайсар Лекуона (июли 1980, Ояртсун, Испания) — футболбози испанӣ, ҳамлагар.
Гайска Мендиета

Гайска Мендиета Забала (марти 1974, Билбао, Испания) — футболбози испанӣ, нимҳимоятгар.
Гайска Гаритано

Гайска Гаритано Агирре (июли 1975, Билбао, Испания) — футболбози испанӣ, маснадашро анҷом додааст, нимҳимоятгар, муррабӣ.
Гайска Токеро

Гайска Токеро Пинедо (августи 1984, Витория Гастеис, Испания) — футболбози испанӣ, нимҳимоятгари ҳуҷумкуни канорӣ.
Галагов

Галагов — усуле аз майда карда ба коҳ табдил додани ғаллапоя ва ё омода намудани лой ба воситаи ҳайвоноти корӣ 1. Галагов бо истифода аз 6-8 барзагов иҷро мешавад. Барзаговҳоро бо банди дарозе аз гарданашон мебастанд ва дар хирман ба болои дарзаҳои гандум мегардониданд. Баъзан ба ҷойи барзаговҳо аспу хар ё модаговҳоро низ дар галагов истифода мекарданд. Аммо ба инҳо ҳеч гоҳ чапар намебастанд. Баъд аз галагов амали хирманбодкунӣ сурат мегирифт. Ҳангоми вазидани боди мусоид деҳқонон бо курчаки чӯбӣ ё каҷбел гандуми кӯфташударо бод медоданд. Бод коҳи реза-реза шударо паронида дуртар мебурд ва гандумҳояш, ки вазнинтар буд, ба дар ҷояш ба замин мерехтанд. Сипас занҳо гандумҳоро аз ғирбол мегузарониданд. Пас аз тоза шудани гандум аз коҳ маросими чоштбардорон баргузор мешуд.
Гайто Газданов

Гайто Газданов (23 ноябр 6 декабр 1903 1 2, Санкт-Петербург 5 — 5 декабр 1971 1 3 4, Мюнхен 5) — яке аз нависандагони шинохтаи адабиёти рус буд.
Яков Модестович Гаккел

Яков Модестович Гаккел, Арбоби хидматнишондодаи илм. Зиндагинома Хатмкардаи Институти электротехникии Петербург. Соли 1909 Гаккел якҷо бо соҳибкор С. Шетинин корхонаи тайёрасозиро дар Русия ташкил карда, нахустин дар ҷаҳон 10 тайёра, аз ҷумла якумин дар ҷаҳон моноплани "Гаккел–9"-ро сохтанд. Соли 1912 сарнишин Г. В. Алелюхин дар тайёраи "Гаккел–8" рекорди ватании баландиро барои биплан (1350 м) гузошта буд. Декабри 1912 корхонаи Гаккел сӯхт ва ӯ бинобар надоштани маблағ тайёрасозиро қатъ кард. Солҳои 1921–22 лоиҳаи тепловози пурқувватро таҳия кард (аввалин бор дар ИҶШС дар корхонаи Балтика соли 1924 сохта шуда буд). Минбаъд Гаккел дар Институти электротехникии Ленинград (аз соли 1921 профессор) ва дар Институти муҳандисии нақлиёти роҳи оҳани Ленинград дарс додааст. Солҳои ҶБВ (1941–45) дар муҳосираи Ленинград буд. Ҷоизаҳо Бо ордени Байрақи Сурхи Меҳнат ва медалҳо сарфароз гардидааст.
Гала

Гала — гурӯҳи аспу шутурҳо. Дар гала аспҳои ҳамзот, ҳамҷинс, ҳамсолро нигоҳ медоранд. Галаи аспони минтақаҳои дашт аз сар, галаи аспони мавзеъҳои кӯҳсор аз 50-75 сар иборат аст. Ду усули парвариши гала — чарогоҳӣ ва чарогоҳиву тавилагӣ вуҷуд дорад. Аввалан аспҳо зимистону тобистон дар чарогоҳ нигоҳ дошта мешаванд, баъдан аспҳо (хусусан аспҳои асилзот)-ро тобистону тирамоҳ дар чарогоҳ нигоҳ дошта, зимистон дар тавила бо ему хошок парвариш мекунанд. Маҳсулот (гӯшту қимиз)-и аспҳои чарогоҳ нисбат ба аспҳои тавила ду баробар арзон аст. Дар Тоҷикистон галаро асосан дар чарогоҳ мепарваранд. Дар як гала беназорат нигоҳ доштани ҳайвоноти ҷинсашон гуногун боиси ҷуфтишавии бармаҳали ҷавонаҳо мегардад.